Die Formule Een-seisoen van 2018 het uit 21 Grand Prix-wedrenne bestaan, wat oor alle wêrelddele, behalwe Afrika, gehou is. Lewis Hamilton is die huidige wêreldbestuurderskampioen, en Mercedes AMG die verdedigende wêreldkampioen vir vervaardigers. Pirelli was weereens die enigste bandverskaffer vir die 2018-seisoen. Die Duitse Grand Prix en Franse Grand Prix keer na die kalender terug na respektiewelik een en tien jaar se afwesigheid. Die Maleisiese Grand Prix verdwyn na negentien jaar van die kalender, weens finansiële oorwegings. Die volgende spanne en renjaers beoog om aan die FIA Formule 1-wêreldkampioenskap in 2018 deel te neem: Felipe Massa van Williams-Mercedes tree finaal uit Formule 1. Op 30 April 2017 het Sauber aangekondig dat hy na agt seisoene sy verhouding met enjinverskaffer Ferrari gaan beëindig en oorgaan na Honda-enjins. Einde Julie word dit egter bekendgemaak dat die beplande samewerking met Honda nie sal voortgaan nie. Direk hierna word aangekondig dat hul met nuwe Ferrari-enjins in 2018 gaan jaag. Op 15 September 2017 word aangekondig dat McLaren na drie seisoene met Honda-enjins, in 2018 sal oorskakel na Renault-enjins. Terselfdertyd is aangekondig dat Toro Rosso vanaf 2018 met Honda-enjins gaan deelneem in plaas van Renault-enjins.